Publication: Magyar Közlöny
Issue: MK-2008-162 (Year: 2008, Number: 162)
Era: 2004-2010
Section: rögzítést a számvitelrõl szóló 2000. évi C. törvény (a továbbiakban: Számv. tv.) elõírja. Ennek megfelelõen például a
Paragraph Index: 1414

2. Az adatok számbavétele Az adatszolgáltatásokban szereplõ adatok eredeti devizanemben egész számként jelentendõk. Az egyéb befektetésekbõl származó tõke- és kamattartozások, valamint a kamatkövetelések állományait névértéken, a tõkekövetelések állományait névértéken és könyv szerinti értéken is kell jelenteni. A forgalmak piaci értéken jelentendõk, kivéve az R10 adatszolgáltatást, amely forgalmi szárai tényezõnként (névérték, árfolyamváltozás hatása és az eladásig felhalmozott illetve a vételárban megfizetett kamat) jelentendõk. Az éven túli konzorciális-, Világbanktól felvett, az államilag garantált hitelek, illetve a többségi állami tulajdonban lévõ adatszolgáltatók hitel tartozásait egyedileg azonosítva, míg a többi követelés és tartozás állományt és annak változásait országonként és devizanemenként összesítve kell kimutatni (ezen adatok egy-egy sort képeznek az adott táblákban). A nem rezidens fizetõ ügynök részvételével nyújtott konzorciális hitelek esetén a rezidens adósnak az összes hitelezõvel szemben fennálló állományt és változásokat kell jelentenie, amelyet az MNB csökkent a részt vevõ rezidens hitelintézetek által nyújtott résszel (R10 adatszolgáltatás KONZK1 és KONZK2 tábla). Rezidens fizetõ ügynök esetén az adósnak nem kell a konzorciális hitelrõl adatot szolgáltatnia, mert annak nem rezidensekkel szemben fennálló állományáról és változásairól a rezidens fizetõ ügynök bank jelent (R10 adatszolgáltatás KONZT1 és KONZT2 tábla). Többdevizás ún. multi-currency hitelek esetében az igénybevétel devizanemében kell jelenteni a hitelt. Amikor az igénybevett devizanemrõl áttér a hitel egy másik devizanemre, akkor átsorolással az igénybevett devizanemben ki kell vezetni a fennálló hitelállományt az egyéb változások oszlopban átsorolás („ATSO”) név használatával és ezzel egyidejûleg a hitelt ismét fel kell venni a BEFK1- vagy a BEFT1 kezdetû táblában az új igénybevétel szerinti devizanemben.

Source: https://magyarkozlony.hu/hivatalos-lapok/50407c19ef2e3d2a0d4945708f769cdba73b6469/dokumentumok/422e73d0156734485531ee2520067337ab37871b/letoltes